Party dae kan jy nie glo dat daar nog enigiets van so klein lyfie oor is ná jy sien wat wel in die doek is nie, en dit kan maklik aan die begin, enigiets van twee tot tien keer ŉ dag gebeur. Gelukkig skaal dit drasties af hoe ouer hulle word.
Daarom kan ek nou met alle eerlikheid sê, indien moontlik, hou aan borsvoed solank jy moontlik kan, sodat jy nie formulemelk (of ŉ groot hoeveelheid daarvan) hoef te gebruik nie.
Dan is daar ook medisyne wat gereeld deur dokters voorgeskryf word vir sekere probleme, maar daar is nie regtig bewyse dat dit werklik werk nie. Ek glo die dokters doen die beste wat hulle kan, maar daardie medisyne kan ŉ massiewe impak hê op die maandelikse koste van ŉ ouer. Uit persoonlike ondervinding moet ek egter erken dat mens soms moet wag dat die tyd sekere goedjies in ŉ baba self uitsorteer. Daar is werklik niks wat jy daaraan kan doen nie. Soms moet ŉ baba net groot word, en dit ontgroei.
Ek stem ook saam met die stelling dat dit van jou beste beleggings is om kinders te kry en hulle naby jou groot te maak. Elke sent die moeite werd!
Die polisie in Noordwes het vandeesweek, sowat ŉ week ná Francois Swart (21) gesterf het nadat hy twee keer op ’n kort afstand met ’n gaspistool in die nek geskiet is, foto’s uitgereik van ŉ persoon wat die polisie kan bystaan met die ondersoek.
Hy sê Swart, wat ná die skietvoorval in ŉ medies geïnduseerde koma was, se liggaam het “opgegee”. “Soos ons verstaan, het sy liggaam net ophou baklei teen die infeksie. Die infeksie het sy hele liggaam oorgeneem tot op die punt waar dit onmoontlik was om terug te baklei. Sy liggaam was nie in staat om die funksies van die masjiene oor te neem nie, hy was te swak. Hoewel ons geweet het dat die infeksie versprei, was dit eers [die dag van sy dood] dat sy polsslag en bloeddruk regtig drasties begin val het. Ons het hoop gehad, maar dit is skielik weggeruk.”
Jude Nnana Aghabanti (42), ŉ verdagte wat ná die voorval in hegtenis geneem is, het reeds vroeër verlede maand in die Lichtenburg-landdroshof verskyn. Aghabanti is aanvanklik deur die polisie se honde-eenheid in hegtenis geneem vir die besit van dwelms, maar daar is later vasgestel dat hy ook met die skietvoorval verbind word. Hy is steeds in polisieaanhouding.